Noorweë het gelukkigste mense ter wêreld | Maroela Media
Noorweë het gelukkigste mense ter wêreld
Die Noorse vlag. Foto: http://aremobility.com/
Suid-Afrika is nie 'n besonder gelukkige nasie nie.
Volgens die uitslae van die jongste VN-indeks wat geluk meet, beklee Suid-Afrika die 101ste posisie uit 155 lande.
Dié indeks, wat deur die Verenigde Nasies opgestel is vir Internasionale Geluk-dag, neem faktore soos onder meer die vryheid om besluite te neem, vrygewigheid, deursigtigheid, gesondheid en inkomste in ag.
Suid-Afrika se posisie het sedert 2014 skerp afgeneem op dié algehele gelukkigheidsindeks, met meer as tien plekke.
Volgens dié indeks, wat strek van 2005 tot 2016, is Noorweërs die gelukkigste mense ter wêreld, nadat die land Denemarke verbygesteek het.
Ander lande wat ook onder die top 10 gelukkigste lande ter wêreld tel, is Ysland, Switserland, Finland, Nederland, Kanada, Nieu-Seeland en Australië.
Die verslag toon verder Afrika is ook nie 'n gelukkige kontinent nie, met Suid-Afrika wat vir die tydperk van 2014 tot 2016 die sewende gelukkigste land in Afrika was. Somalië, wat die 5de plek beklee, het Suid-Afrika die loef afgesteek.
Die Sentraal-Afrikaanse Republiek (155), Burundi (154) Tanzanië (153), Sirië (152), Rwanda (151) en Togo is volgens die indeks die ongelukkigste lande ter wêreld.
Afrikalande oorheers die onderste punt van die indeks met oorloggeteisterde lande, soos Sirië en Afganistan, wat ook daar kom nes skop het.
Noorweë Verenigde Nasies
Vyf in hof oor OR Tambo-rooftog
Krokodil val tiener aan ná vriende se uitdaging
Met n regering en politke party wat alles wil verniet he en afbreek het SA kaners niks om oot te juig nie
Mens is tevrede. Wat maak dat 'n mens tevrede voel? Na jy kos, onderrig en dak oor jou kop het kan mens baie tevrede wees as iemand wat miljoene het. As ek kyk dink ek dit is nie so ooglopend as wat hulle wil hê 'n mens moet dink dit is nie. Hoe spandeer jy jou tyd?
Iets ouds wat 'n nuwe jas moes kry?
Van die koudste lande onder die gelukkigstes? Interessant.
Ek dink as hulle net die Afrikaners gevra het was ons heel onder. Ons het papiere vir kla.
Dit is geen wonder nie. Die land verdien die erkenning. Dit is 'n ongelooflike plek. As die geleentheid hom dit voordoen sal ek nie 'n tweede uitnodiging hoef te kry om daar te gaan bly nie. My voorouers aan my ma se kant is Nore. Mooi mense. Sterk mense. Weet net nie hoe hulle deur die immegrasie vloedgolf affekteer is nie. Gelukkig het olie hul lewens wyse ten goede beinvloed en almal trek voordeel daaruit.